ועדת הכספים, כנסת 24, פרוטוקול מספר 325, 2022-09-07 11:30

אלכס קושניר: בוקר טוב, היום יום רביעי י"א אלול התשפ"ב.

אלכס קושניר: 7 בספטמבר 2022.

אלכס קושניר: הנושא הראשון על סדר-היום: הצעת תקנות מס הכנסה (קביעת תנאי שוק) (תיקון) תשפ"ב 2022.

אלכס קושניר: אני מזכיר לכולם שלפני כמה חודשים עבר פה חוק בקריאה שנייה ושלישית וגם אז במהלך הדיונים על החוק דנו בתקנות והתאמנו אותן לחוק עצמו בהסכמה עם כלל הגורמים.

אלכס קושניר: אבקש מהיועצת המשפטית לעבור על הסוגיות.

שלומית ארליך: הדיון האחרון היה ב-10 במאי.

שלומית ארליך: ביקשנו מרשות המיסים להביא אז את התקנות כדי שנוכל לראות אותן לפני כן ולעשות את ההתאמות הנדרשות גם בתקנות.

שלומית ארליך: הקראנו כבר את הנוסח גם עם התיקונים שנמצאים בפניכם.

שלומית ארליך: היו עוד כמה תיקונים שהוועדה ביקשה להוסיף או להתייחס אליהם באותו דיון.

שלומית ארליך: אני אעבור בקצרה על הדברים שכר דיברנו עליהם כדי להזכיר ואקרא רק את התיקונים.

שלומית ארליך: גיא, תסבירו ותתייחסו.

שלומית ארליך: תיקון תקנה 1. 1.

שלומית ארליך: בתקנה 1 לתקנות מס הכנסה יש שתי הגדרות – דוח ישות אם סופית והסכם בין לאומי.

שלומית ארליך: ביחס להגדרות הללו התלבטנו אם לשלבן בהתחלה בחקיקה.

שלומית ארליך: אחרי שעשינו עוד עיון – סליחה, הסכם בין לאומי והסכם רשויות מוסמכות.

שלומית ארליך: התלבטנו אם לשלב אותן בהצעת החוק.

שלומית ארליך: בסופו של דבר החלטנו לא לכלול את זה בנוסח של הצעת החוק.

שלומית ארליך: אמרנו כבר אז שהן יישארו כמו שהן בתקנות.

שלומית ארליך: הבהרנו שבהסכם בין לאומי לחילופי המידע, בנדרש הכוונה לא להסכם לפי סעיף 85ג אלא למידע.

שלומית ארליך: זה היה קצת לא ברור.

שלומית ארליך: תוספת נוספת, בתקנה 2, ביטול תקנה 4 לתקנות העיקריות.

שלומית ארליך: המשמעות שלה היא שתקנות 2 ו-3 שקיימות בתקנות יחולו על עסקה בין לאומית חד פעמית.

שלומית ארליך: זה הנושאים שמתייחסים לעריכת חקר שוק והשוואה לעסקאות דומות.

שלומית ארליך: גם זה בא לידי ביטוי בהצעת החוק בסעיף 85א(ה1).

שלומית ארליך: הוספנו פה עוד סעיפים, שתכף אקריא אותם, שגם הם מתייחסים לביטול תקנה 4.

שלומית ארליך: הוספנו סעיף של תחילה שקובע שתחילתן של תקנה 2 ויתר ההתייחסויות שתכף נגיע אליהן יהיה ביום תחילתם של כללים שנקבעו לפי סעיף 85א(ה1) לפקודה, כלומר רק מרגע שייקבעו הכללים החדשים, אז תבוטל תקנה 4 והאמירות הנוספות שתכף נזכיר.

גיא גולדמן: נגיד שנקבעה פגיעה לעוד שבועיים, התייעצויות לקראת קביעת הכללים האלה.

גיא גולדמן: הכוונה היא לקבוע אותן, לבטל תקנה 4 כפי שציינת.

גיא גולדמן: זה היה מענה, הסכמה שלנו לבקשה של לשכת רואי החשבון להרחיב את אותה תקנה 4 או לשנותה כדי שיהיה ניתן להחילה גם על מקרים נוספים.

גיא גולדמן: תהיה התייעצות בעניין הזה לקראת קביעת כללים.

שלומית ארליך: אתם מתכוונים להביא את זה אלינו?

גיא גולדמן: לא, זה כללי מנהל.

גיא גולדמן: נפיץ את זה להערות כפי שמפיצים תזכירים.

גיא גולדמן: כולם יוכלו לראות את זה ולהעיר הערות.

גיא גולדמן: זו חקיקת משנה מבחינתנו.

שלומית ארליך: אוקיי.

שלומית ארליך: תיקון תקנה 5.

שלומית ארליך: בתקנה 5 פסקה (1) נשארת כפי שהיא.

שלומית ארליך: בפסקה (2) הורדנו את סעיף קטן (א) שמתייחס לזה שבמקום הרישא יבוא: נישום כאמור בסעיף 85ב(ב) ירשום ויתעד בדוח את הנתונים שלהלן לגביו ולגבי כל עסקה בין לאומית שביצע עד המועד הקבוע בסעיף 132 לפקודה להגשת דוח לפי סעיף 131 לפקודה ויגישו לפקיד שומה לפי דרישתו.

שלומית ארליך: במקום זה נכנס סעיף קטן (א) שאומר שברישא: (1) במקום שלא חלה עליה תקנה 4" יבוא "שלא חלים עליה כללים שקבע המנהל לפי סעיף 85א(ה1) לפקודה.

שלומית ארליך: זו הוראה שמשלימה את הביטוי של תקנה 4 שהקראתי בתקנה 2; ו-(2) במקום "60" ימים יבוא "30" ימים; זו היתה בקשה של הוועדה.

שלומית ארליך: במקור לוחות הזמנים שהיו קבועים בתקנות היה 60 ימים.

שלומית ארליך: רשות המיסים ביקשה לתקן כך שיהיה 21 ימים.

שלומית ארליך: זו הוראה שמתייחסת לכך שנישום צריך להגיש לפקיד השומה על פי בקשת פקיד השומה דוח שבו יפרט את כלל הנתונים שמופיעים בתקנה.

שלומית ארליך: הוועדה ביקשה להעלות את זה מ-21 ימים ל-30 ימים ורשות המיסים קיבלה זאת.

שלומית ארליך: בסעיף קטן (ב) 1א, תיאור המבנה הארגוני של הנישום, הכולל חלוקה לתחומי פעילות מהותיים – בעקבות הערות שקיבלנו נתבקשנו להכניס: בקשר למבנה הארגוני, והוועדה קיבלה את הבקשה - והסבר מפורט לגבי בעלי התפקיד בקבוצה הרב לאומית אליהם כפוף הנישום, לרבות פירוט – היה במקור: שמם – הורדנו את זה לבקשת גורמים שביקשו בדיון.

שלומית ארליך: זה יהיה: פירוט תפקידם והמיקום הגיאוגרפי של משרדם.

שלומית ארליך: הורדנו את פסקה (4) שהתייחסה לתיאור תחום הפעילות של הנישום וההתפתחויות בו לרבות שינויים או צפי לשינויים במבנה הבעלות והשליטה.

שלומית ארליך: בפסקה (5א) רשימת מתחרים עיקריים של הנישום - קיבלנו הערה והוספנו: ככל שקיימים.

שלומית ארליך: לגבי פסקה (7), הורדנו את הרקע לביצוע של עסקאות אלה.

שלומית ארליך: פסקה שמתייחסת לכל העסקאות שעשה נישום עם צד לעסקה לרבות הלוואות, תשלום דמי ניהול, שותפויות, מיזמים משותפים, מתנות, ערבויות, הסכמי נאמנות וכל סכום אחר.

שלומית ארליך: ומה שאתם רואים מחוק ב-7א, שילבנו את זה בסיפא של פסקה (7).

שלומית ארליך: התיקון הוא ברמה הניסוחית.

שלומית ארליך: כן הוספנו בפסקה (7) שהקראתי אותה הרגע: וכן סכומי התשלומים והתקבולים בשל עסקאות כאמור.

שלומית ארליך: גיא, זה עונה מבחינתכם?

גיא גולדמן: כן.

שלומית ארליך: עסקאות כאמור מתייחס לאיזה עסקאות?

גיא גולדמן: לכל עסקה שהתקנות חלות עליה.

שלומית ארליך: לפי פסקה (7).

שלומית ארליך: כלומר כל עסקה שעשה נישום עם צד לעסקה לרבות הלוואות, תשלום דמי ניהול, שותפויות, מיזמים משותפים, מתנות, ערבויות וכל הסכם אחר.

גיא גולדמן: כן.

שלומית ארליך: את סעיף קטן (ז) שמתייחס לפסקה (8), חקר תנאי שוק בשל כל עסקה בין לאומית שקלט את כל הפירוטים - השמטנו וחזרנו לנוסח שהיה במקור בתקנות.

שלומית ארליך: אחרי פסקה (9) בסעיף קטן (ה) באה פסקה (10).

שלומית ארליך: גם זה תוקן בהתאמה להצעת החוק כך שאם הנישום הוא ישות בקבוצה רב-לאומית שמחזור העסקאות שלה, בשנה שקדמה לשנת הדיווח, עולה על 150 מיליון שקלים חדשים – יכלול בדוח גם סקירה של הקבוצה הרב לאומית שהנישום משתייך אליה, ובכלל זה כל אלה - גיא, תסביר את זה.

גיא גולדמן: זה פסקה מאסטר פייל, כל השינויים שרואים פה השם שינויים שבעקבות הערות של לשכות, שהחלטנו לקבל על דעת חברי הוועדה.

גיא גולדמן: זאת ליבת ההסדרה של המאסטר פייל ופירוט מידע על קבוצה רב לאומית שהסניף שלה פועל בישראל כדי לקבוע את המחיר הנכון של עסקה בין לאומית.

גיא גולדמן: זה אותה פסקה (10).

שלומית ארליך: בסעיף קטן (א) ו-(ב) שלה לא היו תיקונים.

שלומית ארליך: בפסקה (2) בסעיף קטן (ב), תיאור שרשרת האספקה של חמשת המוצרים שמציעה הקבוצה 0 הוספנו: הרב-לאומית – זה תיקון ניסוחי.

שלומית ארליך: בפסקה (3): פירוט ההסכמים – זה לבקשת מי שהופיע פה בדיון – הוספנו: עיקריים למתן שירותים.

שלומית ארליך: בפסקה (6), תיאור השינויים – גם כאן:

שלומית ארליך: העיקריים במבנה הבעלות והשליטה בנישום, במבנה הבעלות והשליטה של הנישום בישויות אחרות.

שלומית ארליך: בסעיף קטן (ג) מידע לגבי נכסים בלתי מוחשיים של הקבוצה הרב-לאומית, בפסקה (2) גם שם הכנסנו את רשימת הנכסים הבלתי מוחשיים העיקריים בקבוצה הרב לאומית והישויות המוחזקות בהם.

שלומית ארליך: בפסקה (3) רשימת ההסכמים – גם כאן:

שלומית ארליך: העיקריים בין ישויות בקבוצה הרב לאומית.

שלומית ארליך: בפסקה (5) תיאור כללי של כל העברה מהותית של נכס בלתי מוחשי בקבוצה הרב לאומית.

שלומית ארליך: סעיף קטן (ד1) גם כאן התיאור הכללי לרבות עסקאות מימון עיקריות עם מלווים שאינן ישויות בקבוצה הרב לאומית.

שלומית ארליך: בסעיף קטן (ה) פירוט מדיניות הקבוצה הרב לאומית בהתאם לכללי המס והחשבונאות החלים עליה לרבות כל אלה.

שלומית ארליך: פסקה (1) נותרה כפי שהיא.

שלומית ארליך: פסקה (2) – פירוט תמציתי של החלטות המיסוי והאישורים המוקדמים אשר ניתנו בישראל או במדינת חוץ לישויות הקבוצה הרב-לאומית, בנושא חלוקת הכנסות בין המדינות.

שלומית ארליך: פסקה (3) היא תוספת של התאמה לזה שמבטלים את תקנה (4).

שלומית ארליך: בתקנת משנה (ג) במקום: שחלות עליה הוראות תקנה 4 יבוא: שחלים עליה כללים שקבע המנהל לפי סעיף 85א(ה1) לפקודה.

שלומית ארליך: פסקה (4) השארנו כך שבמקום תקנת משנה (ד) ובתוך בסעיף קטן (ד) בפסקה (2) הכנסנו כך שהמחזור המיוחד של הקבוצה ההתייחסות תהיה בשנה שקדמה לשנת הדיווח.

שלומית ארליך: הוספת תקנה 5א דוח ישות אם סופית.

שלומית ארליך: הורדנו את מה שהיה סעיף קטן (א) שהתייחס לזה שדוח ישות אם סופית יהיה ערוך בשפה האנגלית ויכלול את המידע הכלול בטופס שבתוספת.

שלומית ארליך: הורדנו גם בהתאמה את כל התוספות.

שלומית ארליך: בסעיף קטן (ב2) הורדנו את הסיפא שמתייחסת לכך שבלבד שאותה מדינה היא צד להסכם בין לאומי אשר על פיו נערך הסכם רשויות מוסמכות.

שלומית ארליך: הוספנו סעיף תחילה ב-5 שאומר: תחילתן של תקנה 2, 3(2)(א)(1) ו-3(3) לתקנות אלה ביום תחילתם של כללים שנקבעו לפי סעיף 85א(ה1) לפקודה.

שלומית ארליך: אלה שוב, אותם סעיפים שמתייחסים לביטול תקנה 4, ואומרים שהביטול ייכנס לתוקף רק ביום שיהיו כללים שנקבעו לפי סעיף 85א(ה1), והוספנו את סעיף התחולה שהוא בהתאם למה שיש בהצעת החוק כך שהתקנות האלה יחולו על דוחות שיש להגיש לגבי שנת המס 2022 ואילך.

שלומית ארליך: מתי מוגשים הדוחות?

גיא גולדמן: של ה-CBC בסוף שנת 23', והדוחות של מס הכנסה כמה חודשים לפני כן - מאי.

שלומית ארליך: אין שום דוח שצריך היה להגיש במהלך שנת 2022?

גיא גולדמן: ממש לא.

שלומית ארליך: אולם ישות תושבת ישראל בקבוצה רב לאומית רשאית להגיש למנהל דוח כאמור בסעיף 85ג(ג) לפקודה גם לגבי שנת המס 2021 והמועד להגשת דוח כאמור יהיה עד יום ט' בניסן התשפ"ג (31 במרס 2023).

שלומית ארליך: זה מתייחס רק לתקנה 5א.

גיא גולדמן: רק למה שקשור ל-CBC, לדוח ישות אם סופי.

גיא גולדמן: זה התאמה לתיקון חקיקה ראשית שנעשה שקבע את המועדים להגשת דוח ישות אם סופית.

אלכס קושניר: יש למישהו הערות לגבי הנוסח של התקנות?

אלכס קושניר: לשכות?

אלכס קושניר: ממשלה?

אלכס קושניר: אין חברי כנסת.

אלכס קושניר: מנהל סיעת ישראל ביתנו?

אייל בר צבי: אנחנו בסדר עם הנוסח.

אייל בר צבי: אני רוצה גם להודות לרשות המיסים על שיתוף הפעולה והתיאום.

אייל בר צבי: בשוק יש כבר נכונות כי מכירים את זה.

אייל בר צבי: רק אנחנו צריכים ודאות כלומר שאתם תאשרו, שיפורסם ברשומות ונוכל להתחיל לעבוד.

שלומית ארליך: לפני שאושרה הצעת החוק בקריאה השנייה והשלישית הערתם שמדינת ישראל נכנסה לרשימה אפורה בהקשר הזה.

שלומית ארליך: יש התקדמות במישור הבין לאומי?

חיליק כהן: לא.

חיליק כהן: אנחנו מחכים לעדכון מכם.

אלכס קושניר: מה התהליך?

אלכס קושניר: אחרי שנאשר את התקנות?

חיליק כהן: אעדכן את הגלובל פורום בתיקון התקנות והחוק וגם את האיחוד שבעצם השר עיגן את ההבטחה שלו, ואז ככל הנראה בפגישה הבאה שלהם הם יסירו.

גיא גולדמן: כשתהיה להם התכנסות נוספת, הציפייה שלנו.

אלכס קושניר: ראשית אני שמח שאנחנו מסיימים את התהליך הזה שהיה מאוד ארוך ומורכב אבל מאוד חשוב.

אלכס קושניר: אני רוצה להודות לכל מי שלקח בזה חלק – גם רשות המיסים, גם הלשכות כמובן וגם הלשכה המשפטית.

אלכס קושניר: אני יודע שעבדתם על זה מאוד קשה.

אלכס קושניר: אנחנו מיישרים קו עם העולם.

אלכס קושניר: זה מאוד חשוב.

אלכס קושניר: זה ייתן את הוודאות ואת התמריץ החיובי להמשיך לעבוד פה כמו החברות הרב לאומית.

אלכס קושניר: לכן אני מעלה להצבעה תקנות הצעת תקנות מס הכנסה (קביעת תנאי שוק) (תיקון) תשפ"ב 2022, עם כל התיקונים שהתקבלו כאן בוועדה לבקשת הוועדה והלשכות.

אלכס קושניר: מי בעד?

אלכס קושניר: הצבעה בעד – פה אחד אושר.

אלכס קושניר: התקנות אושרו פה אחד.

אלכס קושניר: תודה רבה, הישיבה נעולה.